III. SINFDAN TASHQARI TADBIRLAR ORQALI O‘QUVCHILARDA "4K" KO‘NIKMALARINI SHAKLLANTIRISH
3.7.Boshlang‘ich sinfda dars va sinfdan tashqari ishlarni tashkil qilish metodikasi
3-mavzu:  Sinfdan tashqari tadbirlar orqali o‘quvchilarda "4K" ko‘nikmalarini shakllantirish
Reja:
1.Sinfdan tashqari tadbirlarning maqsadi va ahamiyati
2.Sinfdan tashqari tadbirlar orqali o‘quvchilarda 4K ko‘nikmalarni shakllantirish
3. Boshlang‘ich sinf o‘quvchilarini hayotiy ko‘nikmalarga o‘rganish
Kalit so‘zlar: 4K, kollaboratsiya, kommunikativlik, kreativ fikrlash, kritik (tanqidiy) fikrlash, tahlil, baholash, tushuntirish, o'z nuqtai nazarini asoslash, faraz qilish, tartibga solish, muloqot, hamkorlik, ijodkorlik, fikrlar burchagi, Mix-Freeze-Group, Frayer modeli, Stir-The-Class metodi.
 	Ta’lim sifatini oshirish bu ko‘proq bilim to‘plab, axborotga ega bo‘lishgina emas, balki tafakkurni rivojlantirish, katta axborot oqimidan zarurlarini tezda tanlab olish, yo‘nalishni aniqlash, vaziyatni baholash, nostandart muammolarni yechish ko‘nikma va malakasini shakllantirishdan iboratdir. Zamonaviy mutaxassis bugungi kunda raqobatbardosh ta`lim bozorida o‘z o‘rnini topishi uchun yangicha yondashuv asosida ta`lim jarayonini tashkil etishi lozim. Ta’lim sifati, eng avvalo, ta’lim jarayonining asosiy bo‘g‘ini, uning ham ob’yekti, ham sub’yekti sifatida o‘quv materialini o‘zlashtirish darajasiga bog‘liqdir. Aynan, 4K modeli bugungi kunda ta`lim sifatini oshirishda muhim katolizatorlik vazifasini bajaradi. 4K tushunchasi odatda kognitiv, metakognitiv, ijtimoiy va hissiy sohalardagi kompetensiyalarni ifodalashda qo`llaniladi. 4K hamkorlik, muloqot, tanqidiy fikrlash va ijodkorlikdir. K yondashuvi o‘z nomi bilan 4 ta tamoyilni o‘z ichiga oladi: Kollaboratsiya: Bu o‘quvchilarning jamoada ishlash qobiliyatini rivojlantirishga yordam beradi. Ularga hamkorlikda ishlash, samarali fikr almashish va o‘zaro qo‘llab-quvvatlash ko‘nikmalarini shakllantirishga ko‘maklashadi. O‘zaro samarali muloqot qilish va umumiy maqsadga erishish uchun jamoada ishlash qobiliyatini hosil qiladi. Bu sifat bir-biriga bog'liq bo'lgan bir nechta qobiliyatlarda namoyon bo`ladi: umumiy go'yani yagona maqsad sifatida qabul qilish qobiliyati; ijtimoiy munosabatni shakllantirish, ya'ni ko'pchilik fikrini qo'llab-qavvatlash, muhokama qilish, muzokaralar olib borish, o'z harakatlarini boshqalarning harakatlari bilan muvofiqlashtirish; zimmasiga olgan majburiyatlarni bajarish; mustaqillik va tashabbuskorlik. Kommunikativlik: O‘z fikrlarini aniq, ravshan ifodalashga, suhbatdoshni tinglashga va tushunishga, ma’lumotni yetkazishda til vositalaridan unumli foydalanishga o‘rganadi. Ushbu kompentensiya orqali o`quvchi qo‘rqmay har qanday muloqotga kirisha oladi. Munozaralarni boshlash, muloqotning maqsadi va kontekstiga, savol va javob berishga kirishadi. O‘z nuqtai nazarini himoya qilish ko‘nikmasi hosil bo‘ladi. Kreativ fikrlash: O`z maqsadlariga erishish uchun yangi yondashuvlarni qo‘llashni o‘rganadi, innovatsion yechimlarni izlab topadi, ijodkorlik orqali muammolarni hal qilishning kutilmagan usullariga ega bo‘ladi va u quyidagi tarkibiy qismlarga ajratiladi: qiziquvchanlik – atrof-olamga qiziqish, mustaqil ravishda ko'proq ma'lumot to‘plash istagi paydo bo‘ladi va savollarga javob topish; tasavvur – o'ziga xos ko‘plab yangi g'oyalarni ishlab chiqish qobiliyati; g‘oyalarni rivojlantirish – turli pozitsiyalarda g'oyalarni baholash, ularning kuchli va zaif tomonlarini aniqlash, turli sharoitlarga yangicha yondashuv orqali munosabat bildirish qobiliyati shakllanadi. Kritik (tanqidiy) fikrlash: Axborotni tanqidiy baholash, o‘z fikr va mulohazalarini shakllantirish ko‘nikmalarini rivojlantirishni o‘z ichiga oladi. O‘quvchilar muammolarni tahlil qilish va mantiqiy fikrlash asosida o‘z nuqtayi nazarini shakllantiradi. Raqmli ta`limda tanqidiy fikrlashning ahamiyati kattadir. Ma'lumotni tanqidiy baholash, tahlil qilish va sharhlash qobiliyati to'g'ri va mantiqiy xulosa chiqarish va oqilona qaror qabul qilishga yordam beradi. Jamoa bo'lib hamkorlikda ishlaganda tanqidiy fikrlash orqali o'quvchilar ijtimoiy muloqotga kirisha oladilar. U quyidagi xususiyatlarni o'z ichiga oladi: tahlil - muhokama qilinadigan savol va dalillar o'rtasida mantiqiy bog'liqlikni o'rnatish; baholash - dalillarning ishonchliligi va aniqligini baholash qobiliyati; tushuntirish - o'z nuqtai nazarini asoslash; faraz qilish - ma'lumotlarning yetishmasligini aniqlash va shu asosda mustaqil xulosa chiqarish qobiliyati; tartibga solish - o'z-o'zini tekshirish, xulosalarni chiqarish va mulohaza yuritish qobiliyati shakllanadi. 4K kompetentsiyalariga ega bo'lgan o'quvchi muammolarni hal qilishda quyidagi ko'rsatkichlarga ega bo'ladii: Muloqot: savol beradi va savollarga javob beradi, tushunmagan ma`lunotlariga izox so`raydi, o'z nuqtai nazarini tushuntiradi, ziddiyatli vaziyatlardan qochadi yoki ularga yechim topadi. Hamkorlik: yordam so'raydi, boshqa fikr va muloxazalarini tinglaydi va taklif beradi, hamkorlikda ishlaydi, boshqalarga ham fikr bildirish imkonini beradi. Tanqidiy fikrlash: axborotni tahlil qiladi, faraz va yechimlarni taklif qiladi, bahslashadi va baholaydi. Ijodkorlik: g'oyalarni taklif qiladi, ularni qadrlaydi, g'ayrioddiy vaziyatda asosiy ko'nikmalarni qo'llaydi, original yechimlarni topadi, topshiriqni bajargandan so'ng ham yangi g'oya va yechimlarni izlashni davom etadi.
moqda. Muammoga asoslangan ta’lim (Problem Based Learning)- bu texnologiya hayotda uchraydigan muammolarni yechimlarini mustaqil topish, hamkorlikda muhokama qilish va eng optimal yechimini topishga yo‘naltirilgan. 
Ushbu ta’lim texnologiyasida o‘quvchi: 
• Lederlik 
• Jamoada ishlash 
• Mantiqiy fikrlash 
• Ijodiy fikrlash 
• Jamoa oldida ma’ruza qilish 
• Moslashuvchanlik 
• Muammolarni samarali hal qilish 
• O‘z-o‘zini o‘qitish 
• Samarali hamkorlik qilish 
• Ichki motivatsiyani rivojlantirish 
• O‘z fikrini himoya qila olish kabi ko‘nikmalarini rivojlantiradi.
 Loyihaga asoslangan ta’lim (ProjectBased learning)- loyihalash ta’limning asosiy mohiyati muammoli vaziyatni vujudga keltirish va muammoni hal etish yo‘llarini ko‘rsatish. 
Ushbu ta’lim texnologiyasida o‘quvchi: 
• Tajriba o‘tkazish 
• Natijalarni solishtirish 
• Tahlil qilish 
• Xulosa chiqarish 
• Olingan natijalarni bayon eta oladilar.

